“ม็อบราษฎร” ประกาศย้ายชุมนุมเย็นนี้ สู่ “กรมทหารราบที่ 11 รอ.”
ม็อบราษฎร ประกาศย้ายชุมนุมเย็นนี้ สู่ "กรมทหารราบที่ 11 รอ."
ม็อบราษฎร ประกาศย้ายชุมนุมเย็นนี้ สู่ "กรมทหารราบที่ 11 รอ."
29 พ.ย. 2563

ผู้สื่อข่าวรายงานว่า แนวร่วมธรรมศาสตร์และการชุมนุม ได้ประกาศผ่านทางสื่อสังคมออนไลน์เปลี่ยนแปลงสถานที่นัดชุมนุมกลุ่มราษฎรในเย็นวันนี้จากกรมทหาราบที่ 1 พัน 1 รอ.ไปยังกรมทหารราบที่ 11 รอ.ริมถนนพหลโยธิน เนื่องจากช่วงกลางดึกที่ผ่านมาเจ้าหน้าที่ได้นำตู้คอนเทนเนอร์ แท่งแบริเออร์ และลวดหีบเพลง สร้างแนวกีดขวางอย่างแน่นหนาบริเวณด้านหน้ากรมทหารราบที่ 1 พัน 1 รอ.ริมถนนวิภาวดีรังสิต
ทั้งนี้ เนื่องจากช่วงเย็นวานนี้แนวร่วมธรรมศาสตรฯ ได้ประกาศผ่านทางสื่อสังคมออนไลน์นัดผู้ชุมนุมมาร่วมกิจกรรมปลดอาวุธศักดินาไทยในวันนี้เวลา 15.00 น. โดยอ้างว่าเพื่อต่อต้านการทำรัฐประหารที่ทำลายระบอบประชาธิปไตย ซึ่งมีแนวโน้มเกิดขึ้นจนไม่สามารถนิ่งนอนใจได้